ROZHODNUTIE RADY 2005/83/SZBP,
z 31. januára 2005,
ktorým sa vykonáva spoločná pozícia 2004/293/SZBP, ktorou sa obnovujú opatrenia na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
RADA EURÓPSKEJ ÚNIE,
so zreteľom na spoločnú pozíciu 2004/293/SZBP (1) a najmä na jej článok 2 v spojení s článkom 23 ods. 2 Zmluvy o Európskej únii,
keďže:
1)
Spoločnou pozíciou 2004/293/SZBP Rada prijala opatrenia na to, aby sa osobám podieľajúcim sa na činnostiach, ktorými napomáhajú osobám obžalovaným Medzinárodným trestným tribunálom pre bývalú Juhosláviu, ktoré sú stále na slobode, vyhýbať sa spravodlivosti, zabránilo vo vstupe alebo tranzite cez územie členských štátov alebo osobám konajúcim spôsobom, ktorý by mohol brániť efektívnemu vykonávaniu mandátu ICTY.
2)
Rada 28. júna 2004 prijala rozhodnutie 2004/528/SZBP, ktoré zmenilo a doplnilo zoznam obsiahnutý v prílohe k spoločnej pozícii 2004/293/SZBP.
3)
Na základe odporúčaní úradu vysokého splnomocnenca pre Bosnu a Hercegovinu by sa cieľom týchto opatrení mali stať ďalšie osoby.
4)
Zoznam uvedený v prílohe k spoločnej pozícii 2004/293/SZBP by sa mal zodpovedajúcim spôsobom zmeniť a doplniť,
ROZHODLA TAKTO:
Článok 1
Zoznam osôb uvedených v prílohe k spoločnej pozícii 2004/293/SZBP sa nahrádza zoznamom, ktorý je uvedený v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
Článok 3
Toto rozhodnutie sa uverejní v Úradnom vestníku Európskej únie.
V Bruseli 31. januára 2005